**Р Е Ш Е Н И Е № ПВ-16-П/2015 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **„Отглеждане на 9 броя крави и увеличаването им с още 4 броя“** в имот №69273.6.5, с. Стоево, Община Асеновград, е започнала с внасяне в Регионална инспекция по околната среда и водите–Пловдив, уведомление за инвестиционно предложение c вх. № ОВОС-968/23.07.2015 г. от Възложителя: **С .Пандурова,**

**2.** Поради установени пропуски в представеното уведомление, на основание чл. 5, ал. 4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-968/07.08.2015 г. от Възложителя е изискано предоставянето на следната допълнителна информация:

2.1 Природни ресурси, предвидени за използване по време на експлоатацията (вода, горива и други). Начин на водоснабдяване на обекта.

2.2 Отпадъчни води – вид, прогнозни количества, предвиден начин на третиране, точка на заустване.

С писмо вх. № ОВОС-968/21.08.2015 г., възложителят С .Пандурова, уведомява, че желае прекратяване на процедурата по внесеното уведомление за инвестиционно предложение „Отглеждане на 9 броя крави и увеличаването им с още 4 броя“ в имот №69273.6.5, с. Стоево, Община Асеновград.

Въз основа на изложеното фактическо обстоятелство и на основание чл. 56, ал. 1 от Административнопроцесуалния кодекс /АПК/.

**Р Е Ш И Х :**

**Прекратявам производството** по определяне на приложимата процедура по реда на глава шеста от *Закона за опазване на околната среда* **за инвестиционно предложение:** **„Отглеждане на 9 броя крави и увеличаването им с още 4 броя“** в имот №69273.6.5, с. Стоево, Община Асеновград, с Възложител: Пандурова.

**С прекратяване на производството по определяне на приложимата процедура по реда на глава шеста от Закона за опазване на околната среда на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 04.09.2015г.**

*Директор на РИОСВ - Пловдив*

Съгласували: Изготвил:

Д. Димитров, Директор Дирекция ПД….. В. Кацарова, ст. експерт ……….

Д. Карамфилова, Директор АФПД